S-60/2018

I

Mál þetta, sem dómtekið var 2. mars 2018, er höfðað af héraðssaksóknara með ákæru 30. janúar 2018 á hendur N-x-x V-x-x, kt. 000000-0000, Víðimel 46, Reykjavík,

„fyrir hegningar-, umferðar-, lögreglu- og fíkniefnalagabrot með því að hafa aðfaranótt sunnudagsins 22. október 2017 tekið bifreiðina [...] ófrjálsri hendi þar sem henni var lagt í bílastæði við Ásholt 32 í Reykjavík. Þaðan ók ákærði bifreiðinni í Breiðholt án þess að hafa til þess gild ökuréttindi og undir áhrifum ávana- og fíkniefna (amfetamín í blóði mældist 555 ng/ml, metamfetamín í blóði mældist 885 ng/ml og tetrahýdrókannabínól í blóði mældist 1,9 ng/ml) þar sem lögregla hugðist hafa afskipti af ákærða við Arnarbakka til móts við Breiðholtsskóla. Ákærði sinnti ekki fyrirmælum lögreglu um að stöðva bifreiðina sem gefin voru til kynna með forgangsljósum og hljóðmerki en jók þess í stað hraða bifreiðarinnar, hófst í framhaldi eftirför lögreglu eftir bifreiðinni sem endaði með því að lögregla stöðvaði för ákærða við Bakkabraut 12, Kópavogi. Ákærði raskaði þannig umferðaröryggi á alfaraleið og stofnaði á ófyrirleitinn hátt lífi og heilsu annarra vegfarenda í augljósan háska.

Ákærði ók bifreiðinni vestur Arnarbakka, þaðan norður Arnarbakka gegn akstursstefnu áleiðis að Stekkjarbakka þar sem ákærði ók gegn rauðu umferðarljósi við gatnamót Arnarbakka og Stekkjarbakka vestur í átt að Álfabakka þar sem bifreiðinni var beygt norður Álfabakka. Í framhaldinu ók ákærði bifreiðinni gegn einstefnu norður frárein sem liggur frá mislægum gatnamótum Stekkjarbakka að Álfabakka. Þaðan ók ákærði bifreiðinni vestur Stekkjarbakka á mislægum gatnamótum yfir Reykjanesbraut gegn akstursstefnu áleiðis að hringtorgi við Stekkjarbakka og Smiðjuveg þar sem bifreiðinni var ekið gegn akstursstefnu í gegnum hringtorgið. Í framhaldinu ók ákærði bifreiðinni suður Smiðjuveg að hringtorgi við Skemmuveg og Smiðjuveg sem ákærði ók í gegnum gegn akstursstefnu og að bifreiðastæði við verslun Byko Breiddinni þar sem ákærði ók utan vegar og loks yfir skógarrjóður. Þaðan aftur yfir á Skemmuveg þar sem ákærði beygði inn á Nýbýlaveg sem hann ók til norðurs gegn akstursstefnu eftir að hafa farið gegn rauðu ljósi yfir gatnamótin. Neðan við Stórahjalla mátti litlu muna að ákærði lenti í árekstri við tvær bifreiðar. Ákærði ók áleiðis vestur Nýbýlaveg gegn akstursstefnu á áætluðum 145 kílómetra hraða á klukkustund þar sem leyfilegur hámarkshraði er 50 kílómetrar á klukkustund og gegn rauðu ljósi á gatnamótum Nýbýlavegar og Þverbrekku, á gatnamótum Nýbýlavegar og Túnbrekku og á gatnamótum Nýbýlavegar og Birkigrundar þar sem litlu mátti muna að ákærði lenti í árekstri við tvær bifreiðar. Er ákærði ók inn í hringtorg við Auðbrekku og Kringlumýrarbraut mátti minnstu muna að ákærði velti bifreiðinni vegna aksturslags síns. Úr hringtorginu við Kringlumýrarbraut ók ákærði vestur Kársnesbraut þar sem hann ók gegn rauðu ljósi á gatnamótum Kársnesbrautar og Sæbólsbrautar. Af Kársnesbraut ók ákærði vestur Vesturvör uns hann beygði til suðurs inn Bakkabraut. Við Bakkabraut 12 stöðvaði lögregla akstur ákærða með því að aka hægra framhorni lögreglubifreiðarinnar 701 inn í vinstra afturhorn bifreiðarinnar sem ákærði ók. Við það snérist bifreið ákærða og lenti framendi bifreiðarinnar á ljósastaur og þaðan á steypta festingu fyrir girðingu sem varð til þess að bifreiðin valt og lenti á þakinu. Við leit í bifreiðinni og á ákærða fann lögregla samtals 4,86 g af amfetamíni.

Telst þetta varða við 1. mgr. 168. gr., 4. mgr. 220. gr. og 259. gr. almennra hegningarlaga nr. 19/1940, 19. gr. sbr. 41. gr. lögreglulaga nr. 90/1996, 1. og 3. mgr. 5. gr., 1. mgr. 5. gr. a., 1., 2. og 3. mgr. 15. gr., og 1. mgr. 37. gr., 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 og 4., sbr. 1. mgr. 2. gr., sbr. 5. og 6. gr. laga um ávana- og fíkniefni nr. 65/1974.

Mál 007-2017-64323

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. gr. og 102. gr. umferðarlaga. Þá er þess krafist að samtals 4,86 g af amfetamíni sem lögregla lagði hald á, verði gerð upptæk með vísan til 6. mgr. 5. gr. laga nr. 65/1974 um ávana- og fíkniefni og 2. mgr. 14. gr. reglugerðar nr. 233/2001.“

Þá var sömuleiðis dómtekið í dag mál sem Lögreglustjórinn á höfuðborgarsvæðinu höfðaði gegn ákærða með ákæru 9. febrúar 2018 fyrir eftirtalin brot:

I.

„Fyrir þjófnað, með því að hafa miðvikudaginn 13. september 2017 stolið ilmvötnum og sælgæti, samtals að verðmæti 32.813 kr., úr verslun Hagkaupa, Hagasmára 1, Kópavogi.

Mál 007-2017-54622

Telst háttsemi þessi varða við 1. mgr. 244. gr. almennra hegningarlaga nr. 19/1940.

II.

Fyrir þjófnað, með því að hafa föstudaginn 3. nóvember 2017 brotist inn í bifreiðina [...] sem staðsett var við Akurholt 21, Mosfellsbæ, og stolið þaðan svörtum og grænum bakpoka, hleðslusnúrum, þremur USB snúrum, millistykki, minnislykli, þrífæti og myndavél af gerðinni Canon EOS 650D.

Mál 007-2017-67940

Telst háttsemi þessi varða við 1. mgr. 244. gr. almennra hegningarlaga nr. 19/1940.

III.

1. Fyrir þjófnað með því að hafa aðfaranótt laugardagsins 4. nóvember 2017 brotist inn í einbýlishús að [...], Mosfellsbæ, með því að fara inn um svalahurð við sólpall baka til við húsið á meðan heimilisfólk var sofandi og stela þaðan Apple MacBook Pro fartölvu, Ipad spjaldtölvu og tveimur farsímum af gerðinni Samsung J5.

Telst háttsemi þessi varða við 1. mgr. 244. gr. almennra hegningarlaga nr. 19/1940.

2. Fyrir fíkniefnalagabrot, með því að hafa að morgni laugardagsins 4. nóvember 2017 haft í vörslum sínum samtals 1,16 g af maríhúana og 0,95 g af metamfetamíni sem lögregla fann í buxum ákærða er framkvæmd var á honum öryggisleit og 1,59 g af metamfetamíni sem fannst við leit í blárri tösku í stofu við húsleit lögreglu að Vesturgötu 5a, Reykjavík.

Telst háttsemi þessi varða við 4., sbr. 1. mgr. 2. gr., sbr. 5. og 6. gr. laga nr. 65/1974 um ávana- og fíkniefni.

Mál 007-2017-67892

IV.

Fyrir þjófnað, með því að hafa aðfaranótt fimmtudagsins 9. nóvember 2017 brotist inn í bifreiðina [...] sem staðsett var við Bæjargil 64, Garðabæ, og stolið þaðan VHF talstöð að áætluðu verðmæti 20.000 kr., kortaveski sem innihélt m.a. afrit af ökuskírteini brotaþola A, kt. 000000-0000, 2 settum af húslyklum, vasaljósi, Casio armbandsúri, Pulsar armbandsúri og sólgleraugum af óþekktri tegund.

Mál 007-2017-69021

Telst háttsemi þessi varða við 1. mgr. 244. gr. almennra hegningarlaga nr. 19/1940.

V.

Fyrir þjófnað, með því að hafa fimmtudaginn 9. nóvember 2017 stolið Sony bílaútvarpstæki, Belkin FM sendi og Beats heyrnartólum, samtals að verðmæti 43.382 kr., úr verslun Elko, Skeifunni 7, Reykjavík.

Mál 007-2017-77176

Telst háttsemi þessi varða við 1. mgr. 244. gr. almennra hegningarlaga nr. 19/1940.

VI.

1. Fyrir fíkniefnalagabrot, með því að hafa fimmtudaginn 10. nóvember 2017 haft í vörslum sínum, innanklæða og í bifreið sinni [...] sem lögregla hafði afskipti af þar sem henni var lagt við Granaskjól 66, Reykjavík, samtals 1,31 g af maríhúana og 8,77 g af amfetamíni.

Telst háttsemi þessi varða við 4., sbr. 1. mgr. 2. gr., sbr. 5. og 6. gr. laga nr. 65/1974 um ávana- og fíkniefni.

2. Fyrir peningaþvætti en hylmingu til vara, með því að um nokkurt skeið og fram til þess tíma sem greinir í lið VI. 1., tekið við og haft í vörslum sínum eftirgreinda muni sem lögregla fann í bifreið ákærða [...]. Munum þessum hafði verið stolið í innbrotum víða um höfuðborgarsvæðið og ákærða hlaut að vera ljóst að þeirra hafi verið aflað með refsiverðum hætti. Nánar tiltekið var um að ræða eftirgreinda muni:

Telst háttsemi þessi varða við 1. mgr. 264. gr. almennra hegningarlaga nr. 19/1940 en til vara við 1. mgr. 254. gr. sömu laga.

Mál 007-2017-69279

VII.

Fyrir umferðar- og fíkniefnalagabrot, með því að hafa aðfaranótt laugardagsins 18. nóvember 2017 ekið bifreiðinni [...] inn á bílastæði við Álfheima 44, Reykjavík, án þess að hafa öðlast til þess réttindi og undir áhrifum ávana- og fíkniefna (amfetamín í blóði mældist 235 ng/ml, metamfetamín í blóði mældist 1900 ng/ml og tetrahýdrókannabínól í blóði mældist 2,2 ng/ml) og því verið óhæfur til að stjórna ökutækinu örugglega í umrætt sinn. Við leit í bifreið ákærða fann lögregla samtals 10,75 g af metamfetamíni.

Mál 007-2017-71031

Telst háttsemi þessi varða við 4., sbr. 1. mgr. 2. gr., sbr. 5. og 6. gr. laga nr. 65/1974 um ávana- og fíkniefni og 1. mgr., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

VIII.

Fyrir umferðar- og fíkniefnalagabrot, með því að hafa aðfaranótt laugardagsins 25. nóvember 2017 ekið bifreiðinni [...] austur Miklubraut, þaðan suður Háaleitisbraut áleiðis að verslunarkjarnanum Austurveri þar sem ákærði lagði bifreiðinni í bílastæði sunnan við verslunarkjarnann, án þess að hafa öðlast til þess réttindi og undir áhrifum ávana- og fíkniefna (amfetamín í blóði mældist 200 ng/ml, metamfetamín í blóði mældist 1400 ng/ml og tetrahýdrókannabínól í blóði mældist 1,6 ng/ml) og því verið óhæfur til að stjórna ökutækinu örugglega í umrætt sinn. Við leit á ákærða fann lögregla samtals 10,08 g af amfetamíni auk þess sem lögregla fann samtals 17,35 g af amfetamíni og 0,22 g af maríhúana við leit í bifreiðinni.

Mál 007-2017-72847

Telst háttsemi þessi varða við 4., sbr. 1. mgr. 2. gr., sbr. 5. og 6. gr. laga nr. 65/1974 um ávana- og fíkniefni og 1. mgr., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

IX.

1. Fyrir þjófnað, með því að hafa sunnudaginn 26. nóvember 2017 stolið tveimur ilmvötnum og hleðslubanka fyrir raftæki, samtals að verðmæti 25.997 kr., úr verslun Hagkaupa, Kringlunni.

2. Fyrir þjófnað, með því að hafa sunnudaginn 26. nóvember 2017 stolið tveimur hnífum, samtals að verðmæti 25.990 kr., úr verslun Byggt og búið, Kringlunni.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Mál 007-2017-72998

X.

Fyrir þjófnað, með því að hafa á tímabilinu frá 27. til 28. nóvember 2017 brotist inn í bifreiðarnar [...] og [...] sem stóðu fyrir utan Fróðaþing 11, Kópavogi. Úr bifreiðinni [...] stal ákærði húslyklum og kveikjuláslyklum að bifreiðinni [...] þaðan sem ákærði stal íþróttatösku sem innihélt íþróttaföt og íþróttaskó að áætluðu verðmæti 20.000 kr.

Mál 007-2017-73306 (-75153)

Telst háttsemi þessi varða við 1. mgr. 244. gr. almennra hegningarlaga nr. 19/1940.

XI.

Gegn ákærða N-x-x V-x-x fyrir þjófnað, með því að hafa á tímabilinu frá 28. til 29. nóvember 2017 brotist inn í bifreiðina [...] sem stóð við Grensásveg, skammt frá Miklubraut, Reykjavík, og stolið þaðan Sony Xpedia farsíma, tveimur 4 gígabita vinnsluminniskubbum af gerðinni Vengeance og Ipod tónlistarspilara. Er áætlað verðmæti hinna stolnu muna 20.000 kr.

Mál 007-2017-79461 (-75153)

Telst háttsemi þessi varða við 1. mgr. 244. gr. almennra hegningarlaga nr. 19/1940.

XII.

Fyrir fíkniefnalagabrot, með því að hafa miðvikudaginn 29. nóvember 2017 haft í vörslum sínum samtals 6,47 g af metamfetamíni sem lögregla fann við leit í bifreið ákærða [...] í kjölfar þess að höfð voru afskipti af ákærða þar sem hann sat inni í bifreiðinni við Brekkugerði 10, Reykjavík.

Mál 007-2017-73526 (-75153)

Telst háttsemi þessi varða við 4., sbr. 1. mgr. 2. gr., sbr. 5. og 6. gr. laga nr. 65/1974 um ávana- og fíkniefni.

XIII.

Fyrir þjófnað, með því að hafa einhvern tíman á tímabilinu frá 26. til 30. nóvember 2017 brotist inn í bifreiðina [...] sem stóð við Brekkugerði 17, Reykjavík, og stolið þaðan RayBan sólgleraugum og sólgleraugum af óþekktri tegund merkt Símanum. Er áætlað verðmæti hinna stolnu muna 15.000 kr.

Mál 007-2017-79461(-75153)

Telst háttsemi þessi varða við 1. mgr. 244. gr. almennra hegningarlaga nr. 19/1940.

XIV.

Fyrir þjófnað, með því að hafa einhvern tíman á tímabilinu frá 29. nóvember til 2. desember 2017 brotist inn í bifreiðina [...] sem stóð við Strandveg 7, Garðabæ, og stolið þaðan Adidas sólgleraugum, ermahnöppum af óþekktri tegund, Swiss Army vasahníf, leigubílakorti ánafnað B, kt. 000000-0000 og lyfjakorti einnig ánafnað B, kt. 000000-0000. Er áætlað verðmæti hinna stolnu muna 30.000 kr.

Mál 007-2017-77769 (-75153)

Telst háttsemi þessi varða við 1. mgr. 244. gr. almennra hegningarlaga nr. 19/1940.

XV.

1. Fyrir fíkniefnalagabrot, með því að hafa föstudaginn 1. desember 2017 haft í vörslum sínum samtals 0,84 g af maríhúana og 3,06 g af amfetamíni sem lögregla fann við leit á ákærða í kjölfar þess að hann var handtekinn þar sem hann var sofandi í bifreiðinni [...].

Telst háttsemi þessi varða við 4., sbr. 1. mgr. 2. gr., sbr. 5. og 6. gr. laga nr. 65/1974 um ávana- og fíkniefni og

2. Fyrir peningaþvætti en hylmingu til vara, með því að um nokkurt skeið og fram til þess tíma sem greinir í lið XV. 1., tekið við og haft í vörslum sínum eftirgreinda muni sem lögregla við leit á ákærða. Munum þessum hafði verið stolið í innbrotum víða um höfuðborgarsvæðið og ákærða hlaut að vera ljóst að þeirra hafi verið aflað með refsiverðum hætti. Nánar tiltekið var um að ræða eftirgreinda muni:

Telst háttsemi þessi varða við 1. mgr. 264. gr. almennra hegningarlaga nr. 19/1940 en til vara við 1. mgr. 254. gr. sömu laga.

Mál 007-2017-74286

XVI.

Fyrir þjófnað, með því að hafa á tímabilinu frá 3. til 4. desember 2017 brotist inn í bifreiðina [...] sem stóð við Tómasarhaga 39, Reykjavík, og stolið þaðan Garmin staðsetningartæki og kveikjuláslykli ásamt fjarstýringu að bifreiðinni [...]. Er áætlað verðmæti hinna stolnu muna 60.000 kr.

Mál 007-2017-74829 (-75153)

Telst háttsemi þessi varða við 1. mgr. 244. gr. almennra hegningarlaga nr. 19/1940.

XVII.

Fyrir þjófnað, með því að hafa aðfaranótt mánudagsins 4. desember 2017 brotist inn í bifreiðarnar [...] og [...] sem stóðu við Tómasarhaga 53, Reykjavík, og stolið þaðan greiðslukorti frá Byko, bensínkorti frá Shell og bókasafnakorti sem öll voru ánöfnuð C, kt. 000000-0000.

Mál 007-2017-74683

Telst háttsemi þessi varða við 1. mgr. 244. gr. almennra hegningarlaga nr. 19/1940.

XVIII.

Fyrir þjófnað, með því að hafa mánudaginn 4. desember 2017 brotist inn í bifreiðina [...] sem stóð við Augnlækna Reykjavíkur, Hamrahlíð 17, Reykjavík, og stolið þaðan Samsung farsíma og sólgleraugum af gerðinni Porsche. Er áætlað verðmæti hinna stolnu muna 25.000 kr.

Mál 007-2017-78495 (-75153)

Telst háttsemi þessi varða við 1. mgr. 244. gr. almennra hegningarlaga nr. 19/1940.

XIX.

Fyrir þjófnað, með því að hafa þriðjudaginn 5. desember 2017 brotist inn í bifreiðina [...] sem stóð við Karlagötu 2, Reykjavík, og stolið þaðan DeWalt hjólsög, DeWalt hersluvél, DeWalt borvél, hleðslutæki og rafhlöðu fyrir DeWalt borvél og lykli að Volkswagen bifreið. Er áætlað verðmæti hinna stolnu muna 187.066 kr.

Mál 007-2017-75296 (-75153)

Telst háttsemi þessi varða við 1. mgr. 244. gr. almennra hegningarlaga nr. 19/1940.

XX.

1. Fyrir húsbrot og þjófnað, með því að hafa þriðjudaginn 5. desember 2017 brotist inn í bifreiðina [...] sem stóð við Suðurvang 6, Hafnarfirði og stolið þaðan vasahníf merktum Maincor og prjónahúfu merktri Lagnalagernum. Í framhaldinu ruddist ákærði í heimildarleysi inn í bifreiðina [...] sem staðsett var við hliðina á bifreiðinni [...] og sat í bifreiðinni þegar umráðamaður hennar D, kt. 000000-0000, hugðist setjast inn í bifreiðina.

Telst háttsemi þessi varða við 231. gr. og 1. mgr. 244. gr. almennra hegningarlaga nr. 19/1940.

2. Fyrir fíkniefnalagabrot, með því að hafa á sama tíma og í lið 1. haft í vörslum sínum samtals 1,82 g af amfetamíni, 1,25 g af metamfetamíni og 1,9 g af maríhúana sem lögregla fann í hanska við leit á ákærða í kjölfar handtöku hans. Þá fann lögregla einnig samtals 4,95 g af metamfetamíni við leit í bakpoka ákærða. Loks fann lögregla samtals 3,8 g af metamfetamíni við leit í bifreið ákærða [...].

Telst háttsemi þessi varða við 4., sbr. 1. mgr. 2. gr., sbr. 5. og 6. gr. laga nr. 65/1974 um ávana- og fíkniefni.

3. Fyrir peningaþvætti en hylmingu til vara, með því að um nokkurt skeið og fram til þess tíma sem greinir í lið XX. 1., tekið við og haft í vörslum sínum eftirgreinda muni sem lögregla við leit á ákærða. Munum þessum hafði verið stolið í innbrotum víða um höfuðborgarsvæðið og ákærða hlaut að vera ljóst að þeirra hafi verið aflað með refsiverðum hætti. Nánar tiltekið var um að ræða eftirgreinda muni:

Telst háttsemi þessi varða við 1. mgr. 264. gr. almennra hegningarlaga nr. 19/1940 en til vara við 1. mgr. 254. gr. sömu laga.

Mál 007-2017-75153

Þess er krafist að ákærði verði dæmdur til refsingar og til greiðslu alls sakarkostnaðar og að gerði verði upptæk og framangreind fíkniefni, 5,43 g af maríhúana, 29,76 g af metamfetamíni og 41,08 g af amfetamíni samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 sem ákærði N-x-x V-x-x hafði í vörslum sínum. Þess er einnig krafist að ákærði N-x-x V-x-x verði dæmdur til sviptingar ökuréttar, skv. 101. gr. og 102. gr. umferðarlaga nr. 50/1987. Enn fremur er þess krafist að ákærði N-x-x V-x-x verði dæmdur til að sæta upptöku á samtals 650 dönskum kr., 500 evrum, 10 pundum og 1790 bandarískum dollurum sem lögregla lagði hald á þann 10. nóvember 2017, sbr. ákæruliður VI. og er afrakstur af brotastarfsemi ákærða, samkvæmt heimild í 1. mgr. 69. gr., 69. gr. a. og 69. gr. b. almennra hegningarlaga nr. 19/1940, sbr. 2. gr. laga nr. 149/2009, og 7. mgr. 5. gr. laga nr. 65/1974, sbr. 1. gr. laga nr. 60/1980, og 2. mgr. 14. gr. reglugerðar nr. 233/2001.“

Samkvæmt heimild í 1. mgr. 169. gr. laga nr. 88/2008, um meðferð sakamála, voru málin sameinuð og rekin sem eitt mál undir áður tilgreindu málsnúmeri.

Ákærði kom fyrir dóm og játaði skýlaust sök samkvæmt báðum ákærum. Hann samþykkti einnig upptöku fíkniefna, sviptingu ökuréttar og greiðslu sakarkostnaðar. Hins vegar hafnaði hann upptöku á hinum erlenda gjaldeyri og kvað hann ekki vera afrakstur af brotastarfsemi, heldur hafi hann verið í fórum hans við komuna til landsins. Fulltrúi ákæruvaldsins féll þá frá kröfu um upptöku gjaldeyrisins.

Ákærði krefst vægustu refsingar sem lög leyfa. Þá er krafist málskostnaðar að mati dómsins.

II

Eins og áður greinir hefur ákærði játað sök og fær játning hans stoð í gögnum málsins. Er ekki ástæða til að draga í efa að játning hans sé sannleikanum samkvæm. Samkvæmt því er sannað að ákærði hafi gerst sekur um þá háttsemi sem í ákærum greinir og er þar rétt færð til refsiákvæða. Fallist er á með ákæruvaldinu að brot ákærða samkvæmt 2. tölulið VI. kafla, 2. tölulið XV. kafla og 3. tölulið XX. kafla í síðari ákærunni verði heimfærð til 1. mgr. 264. gr. almennra hegningarlaga nr. 19/1940. Samkvæmt ofanrituðu og með vísan til 164. gr. laga nr. 88/2008, um meðferð sakamála, verður dómur lagður á málið án frekari sönnunarfærslu.

Ákærði er ungur að árum, fæddur í [...], og hefur ekki áður sætt refsingum svo vitað sé. Við ákvörðun refsingar er höfð hliðsjón af því, svo og að hann hefur skýlaust játað brot sín. Á hinn bóginn ber að líta til þess að ákærði er hér sakfelldur fyrir fjölmörg brot er hann framdi á skömmum tíma, nánast samfellt frá 13. september til 5. desember 2017, og þykja sum þeirra alvarlegs eðlis. Samkvæmt því og með vísan til 77. gr. almennra hegningarlaga verður refsing hans ákveðin fangelsi í 12 mánuði. Ekki þykja efni til að skilorðsbinda refsinguna að neinu leyti, en til frádráttar henni kemur gæsluvarðhald sem ákærði hefur sætt frá 6. desember 2017 að fullri dagatölu, sbr. 76. gr. almennra hegningarlaga. Ákærði skal jafnframt sviptur ökurétti í tvö ár frá birtingu dómsins að telja. Með vísan til 6. mgr. 5. gr. laga nr. 65/1974, um ávana- og fíkniefni, verður og fallist á upptöku tilgreindra fíkniefna, samtals 45,94 g af amfetamíni, 29,76 g af metamfetamíni og 5,43 g af maríhúana.

Samkvæmt framlögðum yfirlitum nemur sakarkostnaður vegna lögreglurannsókna alls 545.012 krónum. Með vísan til 1. mgr. 235. gr. laga nr. 88/2008, sbr. 68. gr. laga nr. 49/2016, verður ákærði dæmdur til greiðslu þeirrar fjárhæðar, auk þóknunar til skipaðs verjanda síns, S-kk-ef A-kk-ef S-kk-ef lögmanns, að fjárhæð 674.560 krónur, að teknu tilliti til virðisaukaskatts.

I-kk-nf E-kk-nf héraðsdómari kvað upp dóminn.

D ó m s o r ð:

Ákærði, N-x-x V-x-x, sæti fangelsi í 12 mánuði. Til frádráttar refsingunni kemur gæsluvarðhald sem ákærði hefur sætt frá 6. desember 2017 að fullri dagatölu.

Ákærði er sviptur ökurétti í tvö ár frá uppkvaðningu dómsins að telja.

Upptæk skulu gerð 45,94 g af amfetamíni, 29,76 g af metamfetamíni og 5,43 g af maríhúana.

Ákærði greiði allan sakarkostnað málsins, samtals 1.219.572 krónur, þar með talda þóknun skipaðs verjanda síns, S-kk-ef A-kk-ef S-kk-ef lögmanns, 674.560 krónur.

I-kk-nf E-kk-nf